Kontaktai – Inmind.lt
Saltoniškių g. 31-315, vilnius (Žvėryno Verslo Fabrikas, 3a.) Baanbrekersvergadering met Fidelity ADT gee landelike veiligheid hupstoot - Bladsy 6
Nuusflitse – April 2019 - Baanbrekersvergadering met Fidelity ADT gee landelike veiligheid hupstoot
Die doel van dié vergadering, tussen Fidelity ADT, VL, Agri Noord-Kaap, die Rooivleisprodusente-organisasie (RPO) in die Vrystaat en Noord-Kaap én Agri SA, was om om aspekte wat groter veiligheid en bekamping van misdaad op die kommersiële landbousektor in die Vrystaat en Noord-Kaap te versterk. Die voorkoming van ernstige gewelds- en eiendomsverwante misdade vorm deel hiervan. Die vergadering het op 29 April 2019 by die Middelwater Plaas Hotel buite Bloemfontein plaasgevind.
Tommie Esterhuyse, Voorsitter van die Sentrum van Uitnemendheid: Landelike Veiligheid by Agri SA, het gesê die betrokkenheid en uitbreiding van Fidelity ADT se voetspoor in die landelike gebiede, in samewerking met landbouers, gaan in alle areas tot ’n “wen-wen situasie” lei. Esterhuyse is ook Vise-president van VL.
Fidelity ADT wil samewerking en vennootskappe in landbougemeenskappe in die twee provinsies uitbrei deur samewerking tussen bestaande plaaswagte en bestaande Fidelity ADT beheerkamers te bevorder. Wahl Bartmann, Hoof Uitvoerende Beampte van die Fidelity-dienstegroep, en sy span deskundiges het die vergadering bygewoon. Alle streeks-veiligheidsverteenwoordigers van VL, afgevaardigdes van Agri Noord-Kaap en die RPO was ook teenwoordig.
Die integrering van kamerastelsels en inligting vanaf bestaande plaaswagte, die identifisering van hoë misdaadareas, asook die opleiding van die lede van landbouverenigings en gebiedskantore van georganiseerde landboustrukture is bespreek.
Volgens Le Roux is ’n taakspan saamgestel om maandeliks te vergader om die vordering met die implimentering, die vloei van inligting en aspekte om veiligheid en misdade te integreer met verbeterde tegnologiese hulpmiddels en behoeftebepalings te doen.
Al die aksies wat geloods is, word in samewerking met die Suid-Afrikaanse Polisiediens (SAPD) binne die raamwerk van die hersiende Landelike-beveiligingstrategie, gedoen.
Joe Scholtz en Johann Stadler, onderskeidelik van die RPO se Veediefstal-voorkomingsforums in Agri Noord-Kaap en die Vrystaat, is oortuig dié ooreenkoms gaan landbougemeenskappe bemagtig om hul diens, betrokkenheid en inskakeling te verbeter.
Die befondsing van Agri Securitas wat betref tegnologiese stelsels in landelike gebiede in hoë misdaad areas was ook ’n groot prioriteit by die vergadering.
“Hierdie is nie net ’n hande-vat aangeleentheid wat tot voordeel van landelike gemeenskappe is nie, maar beklemtoon die erns waarmee landelike misdaad aangespreek moet word,” het Esterhuyse gesê. “Die betrokkenheid van grondvlakstrukture, wat bydra tot die sukses in die voorkoming en bekamping van landelike misdaad, kan nie oorbeklemtoon word nie. Want veiligheid begin by jouself.”